**Bestyrelsesmøde i fransklærerforeningen 28-01-2017**

**1. Dirigent:** Lisbeth Verstrate

**2. Referent:** Lene Jensen

**3. Referatet fra bestyrelsesmødet 4-11-16** er godkendt

**4. Referat fra generalforsamlingen 4-11-16**

Der er kommet følgende kommentarer, ellers er det godkendt:

* Tilføjelse til HHX omkring sproghold - Franskhold på - A-niveau hold –
* Tilføjelse til Lisbeths beretning, side 2. Translatøruddannelsen findes ikke længere i Århus, men på papiret er der en valgfagsordning – hvis der er nok ansøgere, bliver holdet oprettet.

**5. Konstituering af den nye bestyrelse**

Drøftelse af arbejdsopgaverne, og hvordan de fordeles bedst.

Nogle opgaver ligger mere til nogle end andre, men der skal også være mulighed for at byde ind på det.

Det er vigtigt, at alle der er med på arbejdsopgaver, får de relevante informationer. Alle er forpligtet til at sørge for vidensdeling.

**Hjemmeside** - Ulla Pedersen, Henriette Dittmer (barsel)

**Regionalsansvarlig** – Maria og Mette, kursus for regionale repræsentanter hvert 2. år – det er hovedopgaven her, se dog drøftelse under punkt 8

**Kurser – Ulla, Hanne , Maria**

Ulla har haft Hanne med i det praktiske arbejde med at lave et kursus igennem et helt forløb, lavet afrapportering mv – men Hanne har dog ikke selv prøvet at lave selve ansøgningen om penge til et kursus fra ministeriet.

Christine : Hvis vi skal lave noget brobygning med folkeskolen, skal der være nogle folkeskolelærere med i processen.

Ulla: den tanke er tænkt og er realiseret.

**FranskNyt**:

Redaktionsgruppe: Elise, Iben og Emmelie(barsel)

Elise er ansvarshavende redaktør.

Iben er annonce-ansvarlig.

Korrekturlæsere: Alexis (franske tekster) og Annette (danske tekster)

**Internationalt samarbejde**: **FIPF**, **CEO** og **nordisk**: Kader og Elise

FIPF – et møde Kader var på i sommers, international organisation for lærere fra hele verden

**Fagligt forum:**

Ulla Pedersen og Maria Kindt

Iben Schneider har kontaktet Lene Kirk Sørensen for at være med som HHX-repræsentant

Fransklærerforeningen meddeler, at Iben deltager i stedet for Shaun.

Fra universitetet deltager der en repræsentant, det har FLF ingen indflydelse på.

**Gymsprog** – et uforpligtende samarbejde for de faglige foreninger for sprogfagene – i mange år har Frank stået for at indkalde. I mange år syntes man ikke, at GL interesserede sig for sprogfagene, derfor opstod gymsprog.

Gymsprog består kun af sprogfagene.

Christine indkalder til møde i Gymsprog

**Kontakt til Universiteterne**: Lisbeth Verstrate-Hansen

**Kontakt med læreruddannelserne**: Annette Søndergaard Gregersen

**PS - Pædagogiske samarbejdsudvalg (GL)**: Christine Léturgie

**Ja til sprog**: Christine Léturgie

**Hvad ligger der i det, når man repræsenterer en fraktion?**

Der findes en meget kort beskrivelse i FLF’s vedtægter

HHX-fraktionen har traditionnelt afjholdt et årsmåde, men økonomien har kørt i det fælles regnskab.

HHX-Formand tager initiativ til årsmødet og deltager i Fagligt Forum.

Det er ikke et krav, at der holdes en årlig generalforsamling, men det kan man føre. For Folkeskolefraktionen har denne oftest ligget før Fransklærerforeningen holder generalforsamling.

Handelssskolefraktionens selvforståelse skal gennemskrives – skal EUX være en fraktion for sig selv eller skal de med under HHX-hatten?

Christine og Iben sætter sig sammen og forsøger at få et overblik!

**6. Årsregnskab 2016**

Der er budgetteret med et underskud på DKK 72.000,- i 2016, og vi er endt med et lavere underskud, i alt DKK 48.000.

Det er besluttet at bevare det nuværende kontingent. Vi tærer på en ”formue”.

Der er blevet ryddet ud i medlemslisten, så medlemmer, der fx ikke har betalt i 2-3 år nu ikke længere står på listen. Derfor har vi ikke haft forventet indtægt.

Internationalt – FIPF-møde for Kader og Lisbet Østergaard, fly etc.

Kurser – bestyrelsen deltog i kursus i forbindelse med generalforsamlingen

Porto – når FranskNyt sendes ud til nye medlemmer

**7. Budgetteret underskud:**

Der er budgetteret med et underskud på DKK 72.000,- i 2016 – tærer på ”formuen”/et overskud genereret fra tidligere. Det kan man ikke blive ved med i al evighed. Hvad er holdningen til det?

Andre foreninger gør det vidt forskelligt! Man kan ikke sige, at der generelt skal stå så og så mange penge på en forenings konto.

Annonceindtægter, Iben har været meget opsøgende. Ikke i dette FranskNyt, men i det næste igen er der 2 helsides annoncer. Man kunne fx spørge Ecoute, om de vil annoncere.

Iben har talt med Gyldendal, samt Lindhardt & Ringhof. Systime. Restauranter, Lilje-Forlaget. Forlaget Passion. Den Franske Bogcafé.

CEO-værtsskaberne : Det er besluttet på et tidligere møde, at FLF kontakter CEO for at få ændret proceduren, så de deltagende medlemmer selv financerer møderne.

Vores dyre poster for 2017:

1. Regnskabsadministrationen i dansklærerforeningens hus
2. FranskNYT
3. Vi kan få flere indtægter ved at lade kontingentet stige.

**Vi kan forsøge at skaffe penge via fundraising?**

Kan vi have det som en funktion? Der tages kontakt med Fransk, som allerede tidligere har gjort et stort arbejde hermed.

**Hvervning af nye medlemmer?**

Grundskolerne kan have dobbelt medlemskab. Hvis de også er medlemmer af Sproglærerforeningen, koster det dem 100 kr. at være medlem af FLF.

Vi har ikke fat i privatskolernes fransklærere i grundskolen. Herfra kan vi få flere medlemmer.

Ulla advarer imod at tro, at de mange fransklærere, som pensioneres i de kommende år, vil skabe luft og plads til ansættelse af en ny generation fransklærere og dermed også give nye medlemmer af Fransklærerforeningen. De ”gamle” fransklærere har måske ikke undervist særligt meget i fransk, de har fået andre funktioner at varetage på gymnasierne også, fordi der de senere år ikke har været voldsomt stort undervisningsbehov.

Regionsrepræsentanterne skal have en eller anden form for arbejdsopgave med at informere om Fransklærerforeningen. De kan være kontakt ud til grundskolerne i deres område.

**8. Regionsmøder** – Drøftelse vedr. regionsmøder: Hvor ofte skal der være møder?

Mette fortæller, at det er et stort arbejde, derfor kommer der til at gå måske 2 år imellem.

Christine: hvis vi ønsker flere medlemmer og de nuværende ønsker hyppigere møder, er det nok nødvendigt at forsøge at efterleve det. Det kunne måske være et kortere møde hver anden gang, måske med middag, og hver anden gang med kursusoplæg eller lign.

Hvad vil vi bruge regionsmøderne til? Fx at skabe et netværk til fransklærerne i området.

Ulla foreslår minimum et kursus i regionen om året, og at Fransklærerforeningen gerne vil hjælpe til og inspirere med kurser, evt. støtte økonomisk, hvis kursusbudgettet ikke holder. Vi bør sige, at der SKAL afholdes et eller andet. Fx et kursus, også selvom man bor i et område, hvor fransk ikke er opprioriteret.

Er det i orden, at der bliver afholdt møder hvert 2. år, eller skal vi kræve, at der sker noget hvert år? Maria og Mette arbejder på det og tager noget med til næste møde.

**Af tidshensyn blev det besluttet at ændre i rækkefølgen af de sidste punkter på dagsordenen.**

**11. Kurser**

Ulla sendte materiale rundt om kursus-regnskaber, overskud-underskud mv.

iBogs-kursus i Århus blev gennemført med meget få deltagere

Ulla har længe ikke kunnet søge støtte fra ministeriet, Ulla var nødt til at bruge penge forlods, inden kurset kunne udbydes.

**Nye kurser:**

* **Brobygning**
* **Synlig læring**
* **Implementering af den nye reform**

**Brobygning:** Der er udbudt4 kurser i alt. Kursusoplægsholdere er nærmest på plads.

Der er desuden søgt om et udviklingsprojekt, som hedder **Synlig læring.** Udviklingen af dette kursus skal sættes sidst på foråret/og udbydes i september måned, for fransk, spansk og italiensk.

Endelig planlægges et kursus med overnatning om **Implementeringen af den nye reform** i november måned.

Alle tre kurser er for fransk, spansk og italiensk.

**13. Reformen og nye læreplaner**

Der er ikke sket meget, siden vi sidst mødtes. Nu går vi bare og venter.

Grundforløbet kommer til at vare indtil 1. november. Christine opsummerer, hvad der står om studieretningerne i grundforløbet.

**15. Nye mødedatoer for resten af året – skal vi det eller skal vi bare planlægge et møde frem?**

6. maj i Skanderborg.

Der er generalforsamling igen i november, det diskuteres på det næste møde.

Pause i mødet: Uddeling af champagne som Christine modtog på foreningens vegne ved Nordisk Konference!

**9. Brobygning**

Christine mener, at der kommer fokus på dette punkt, også i forbindelse med gymnasiereformen. Kan vi på andre måder understøtte det? Vi er den eneste forening, der er så bredt repræsenteret af alle dem, der arbejder med fransk i uddannelsesøjemed. Kan vi som forening bruge det i forbindelse med Brobygning?

Annette: vi skal lave nogle eksemplariske forløb, som vi er med til at sætte i gang. Kunne vi flytte det op på et lidt højere niveau, nedskrive hvem gør hvad etc.

Sammen med det Franske Institut har vi i flere år lavet Colloques (= Journées pédagogiques), hvor fransklærere fra alle niveauer er med.

Atélier Vendredis laves i et brobygningsperspektiv, fredage eftermiddage, i et samarbejde med Institut Français. Vi ved at både gymnasielærere og folkeskolelærere er hårdt ramte med OK 13, hvor der er langt flere undervisningstimer.

Christine: buzz-ordet er Brobygning som løsning på, at sprog har det svært!!

Annette minder om, at tidsskriftet Sprogforum omhandler genre-pædagogik, det kan også benyttes i Brobygning. Dvs. at der allerede ligger noget i et tværsprogligt og tværfagligt perspektiv.

”Tidlig sprogstart i skolen” forklarer, hvad eleverne laver i folkeskolen.

Lisbeth tænker, i forhold til brobygning, at det måske er en god idé fremadrettet - at tænke brobygning ind i Les journées pédagogiques og La journée de la francophonie.

# Christine: På UVM-Konference i november ud talte Elsebeth Gabel Austin, Rektor fra Hjørring Gymnasium – man skal have det organisatoriske niveau i tale, man kan ikke bare køre det hele på ildsjæle. Ildsjæle er godt, men der skal også være nogle på organisatorisk niveau, der tager et ansvar!

Samarbejde med ungdomsskoler nævnes, fordi det kan få elever til at vælge fransk på begynderniveau.

Ulla opfordrer fransklærere til at påtage sig at undervise i fransk fx i folkeskolen og på ungdomsskolen, når der mangler fransklærere derude!

**10. Fransk Nyt**

Annoncering har vi talt om. Bliver det nødvendigt, bliver bladet digitalt.

Snak om vægt og papirkvalitet, udseende mv.

Der ønskes ekstra eksemplarer, så vi kan tage blade med ud, når vi skal lave oplæg.

I 2017 prøver vi med 3 blade, men fransklærere har travlt og kan være længe om at finde tid til at skrive artikler til bladet! Det er hårdt arbejde. Måske er det mere realistisk med 2 blade årligt?

Deadline for næste blad: 24. marts.

Dansklærerforeningen tilbyder at udsende digitale blade, koster en timeløn på DKK 430.

**12. Fraktioner**

**HHX-**Fraktionsmøde 4. maj: Fagkonsulenten og det franske institut kommer og laver oplæg.

Vi vil også gerne have et oplæg udefra, tænkte på Pascal Badache, fordi han har lavet et fint oplæg til Journées Pédagogiques, han koster DKK 1800.

Fransklærerforeningen vil gerne støtte et sådant oplæg, sådan at deltagergebyret går til forplejning.

Iben har skrevet en præsentation af sig selv, er ved at definere sig selv, og hvad det er vi skal nu. Der er også masser af muligheder for at lave noget nyt. Vi skal have talt faget op og sat ord på, hvor vigtigt et fag fransk faktisk er.

Iben har startet et samarbejde med Institut Français om formidling af kontakter mellem franske og danske erhvervskontakter.

Ulla gør opmærksom på at lægge opslag om HHX-mødet på GLE’s hjemmeside.

**Folkeskolefraktionen:**

**H**vad er dens rolle? Alexis og Karin kontakter Léon for info om mulig aktivitet.

Komme i kontakt med fransklærere på privatskolerne.

**14. Fora til deling af viden mellem bestyrelsesmedlemmer**

**Delt kalender** er foreslået. Christine og Iben kigger på at gøre det via Fransklærerforeningens gmail.

**Delt mappe** på Google er at foretrække fremfor at skrive på facebook, synes Iben.

Elise foretrækker beskeder på **facebook**.

**Eventuelt**

Der er flere facebook-grupper – skal vi lave en facebook-gruppe for Fransklærerforeningen? Det bliver et punkt til næste gang!

Der findes allerede flere grupper:

* Fynske fransklærere
* Skriftlig fransk
* Fransklærerforening Jens-Peter Weibrecht
* Etc